নুসরাত জাহান মসজিদ
নুসরাত জাহান মসজিদ বা নুসরাত জাহান মস্ক ডেনমার্কের কোপেনহেগেন উপকণ্ঠে নির্মিত একটি আহমদিয়া মসজিদ। নুসরাত জাহান মসজিদ ১৯৬৭ সালে ডেনমার্কে নির্মিত প্রথম মসজিদ। এই মসজিদটির অর্থায়ন কেবল ডেনমার্কের আহমদিয়া মুসলিম সম্প্রদায়ের মহিলা সদস্যদের দ্বারা করা হয়েছিল। মসজিদটির ধারণক্ষমতা ১২০ জন। মির্জা গোলাম আহমদ এর দ্বিতীয় স্ত্রী নুসরাত জাহান বেগমের নামে মসজিদটির নামকরণ করা হয়।